ᱢᱟᱞᱟᱯᱯᱩᱨᱚᱢ

ᱢᱟᱞᱟᱯᱯᱩᱨᱚᱢ (ᱟᱨᱵᱟᱝ ᱢᱟᱞᱟᱯᱩᱨᱚᱢ) ᱫᱚ ᱥᱤᱧᱚᱛ ᱨᱮᱱᱟᱜ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱫᱚ ᱕᱘.᱒᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱒.᱔᱗ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱑᱙᱗᱐ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱦᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱱᱚᱜᱚᱨᱯᱟᱞᱤᱠᱟ, ᱢᱟᱞᱟᱯᱯᱩᱨᱚᱢ, ᱢᱟᱞᱟᱯᱯᱩᱨᱚᱢ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱔᱐ ᱵᱟᱪᱷᱱᱟᱣ ᱣᱟᱨᱰ ᱨᱮ ᱦᱟᱹᱴᱤᱧ ᱟᱠᱟᱱ, ᱥᱚᱦᱚᱨ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱗᱔᱒ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔,᱕᱑᱐ ᱜᱚᱴᱟ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱞᱟᱯᱯᱨᱚᱢ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱫᱚ ᱠᱮᱨᱚᱞ ᱨᱮ ᱠᱚᱪᱤ, ᱠᱟᱞᱤᱠᱚᱴ ᱟᱨ ᱛᱨᱤᱥᱩᱨ ᱥᱚᱦᱨᱤ ᱴᱚᱴᱷᱟ ᱛᱟᱭᱚᱢ ᱯᱩᱱᱟᱹᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱠᱟᱱᱟ ᱟᱨ ᱑.᱗ ᱢᱤᱞᱤᱭᱚᱱ ᱜᱩᱴ ᱦᱚᱲ ᱮᱞ ᱥᱟᱶ ᱥᱤᱧᱚᱛ ᱨᱮ ᱒᱖ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱡᱟᱱᱩᱣᱟᱨᱤ ᱒᱐᱒᱐ ᱥᱟᱞ ᱚᱠᱛᱚ ᱥᱚᱦᱨᱤ ᱴᱚᱴᱷᱟ ᱨᱮᱱᱟᱜ ᱜᱨᱚᱛᱷ ᱨᱮ ᱤᱠᱚᱱᱚᱢᱤᱠᱴ ᱤᱱᱴᱮᱞᱤᱡᱮᱸᱥ ᱭᱩᱱᱤᱴ (EIU) ᱦᱚᱛᱮᱛᱮ ᱦᱩᱭ ᱟᱠᱟᱱᱟ ᱥᱟᱨᱵᱷᱮ ᱞᱮᱠᱟᱛᱮ, ᱒᱐᱑᱕ ᱟᱨ ᱒᱐᱒᱐ ᱥᱟᱞ ᱛᱟᱞᱟ ᱨᱮ ᱔᱔.᱑% ᱥᱚᱦᱨᱤ ᱩᱛᱷᱱᱟᱹᱣ ᱥᱟᱶ ᱱᱚᱣᱟ ᱡᱮᱜᱮᱛ ᱨᱮᱱᱟᱜ ᱟᱹᱰᱤ ᱥᱚᱠᱛᱚ ᱵᱟᱲᱦᱟᱜᱟᱜ ᱥᱚᱦᱚᱨ ᱠᱟᱱᱟ ᱾ ᱢᱟᱞᱟᱯᱯᱩᱨᱚᱢ ᱫᱚ ᱠᱟᱞᱤᱠᱚᱴ ᱠᱷᱚᱱ ᱫᱚ ᱕᱔ ᱠᱤᱞᱚᱢᱤᱴᱚᱨ ᱮᱛᱚᱢᱼᱥᱟᱢᱟᱝ ᱟᱨ ᱯᱚᱞᱚᱠᱠᱚᱲ ᱠᱷᱚᱱ ᱫᱚ ᱙᱐ ᱠᱤᱞᱚᱢᱤᱴᱚᱨ ᱠᱚᱧᱮᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱯᱚᱱᱚᱛ ᱨᱮ ᱯᱩᱱᱭᱟᱹ ᱞᱟᱹᱠᱛᱤᱭᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱚᱲᱟᱜ ᱢᱮᱱᱟᱜ ᱤᱫᱤ ᱛᱮ, ᱡᱟᱦᱟᱸ ᱨᱮ ᱠᱟᱞᱤᱠᱚᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱮᱞᱮᱫ ᱟᱠᱟᱱᱟ, ᱢᱟᱞᱟᱯᱯᱩᱨᱚᱢ ᱫᱚ ᱠᱮᱨᱟᱞ ᱨᱮ ᱩᱥᱩᱞ ᱥᱮᱪᱮᱫ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱛᱟᱞᱢᱟ ᱠᱟᱱᱟ ᱾ ᱪᱷᱟᱹᱴᱭᱟᱹᱨ ᱱᱟᱜᱟᱢ ᱚᱛᱱᱚᱜ ᱦᱚᱲ ᱮᱞ ᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱦᱚᱨ ᱴᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱑,᱓᱘᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱘,᱙᱕᱗ ᱠᱚᱲᱟ ᱟᱨ ᱕᱒,᱔᱒᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱫᱚ ᱑᱔,᱖᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱕,᱓᱒᱓ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱗᱗ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱢᱟᱞᱟᱯᱯᱩᱨᱚᱢ ᱨᱮ ᱑᱙᱗᱘᱕ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱨᱚᱲᱼᱮᱫ ᱢᱩᱬ ᱯᱟᱹᱨᱥᱤ ᱫᱚ ᱢᱟᱞᱟᱭᱟᱞᱟᱢ ᱠᱟᱱᱟ ᱾ ᱤᱝᱞᱤᱥ ᱟᱨ ᱦᱤᱱᱫᱤ ᱫᱚ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱵᱩᱡᱷᱟᱹᱜ ᱟᱠᱚ, ᱱᱤᱛᱚᱜ ᱱᱚᱣᱟ ᱛᱟᱢᱤᱞ ᱛᱮ ᱠᱟᱹᱡ ᱨᱚᱨᱚᱲ ᱠᱚ ᱢᱮᱱᱟᱜ ᱠᱚᱣᱟ ᱾ ᱦᱮᱡ ᱥᱮᱱ ᱦᱚᱭ ᱰᱟᱦᱟᱨ ᱠᱟᱞᱤᱠᱚᱴ ᱩᱰᱟᱹᱱ ᱰᱟᱹᱦᱤ ᱫᱚ ᱢᱟᱞᱟᱯᱯᱩᱨᱚᱢ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱱᱚᱸᱰᱮ ᱠᱷᱚᱱ ᱓᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱨᱮᱞ ᱰᱟᱦᱟᱨ ᱢᱟᱞᱟᱯᱯᱩᱨᱚᱢ ᱥᱩᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱫᱚ ᱠᱟᱞᱤᱠᱚᱴ ᱨᱮ ᱢᱮᱱᱟᱜᱼᱟ ᱾ ᱠᱟᱞᱤᱠᱚᱴ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱢᱟᱨᱟᱝ ᱥᱚᱦᱚᱨ ᱠᱷᱚᱱ ᱟᱹᱰᱤ ᱜᱟᱱ ᱴᱨᱮᱱ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱲᱚᱠ ᱰᱟᱦᱟᱨ ᱠᱮᱨᱚᱞ, ᱛᱟᱢᱤᱞᱱᱟᱰᱩ ᱟᱨ ᱠᱚᱨᱱᱟᱴᱚᱠ ᱨᱮᱱᱟᱜ ᱡᱚᱛᱚ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱟᱞᱜᱟ ᱛᱮ ᱢᱟᱞᱟᱯᱯᱩᱨᱚᱢ ᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱠᱚ ᱾ ᱯᱚᱱᱚᱛ ᱥᱟᱜᱟᱲᱚᱢ ᱱᱤᱜᱟᱢᱟᱜ ᱟᱹᱰᱤ ᱜᱟᱱ ᱵᱟᱥ ᱱᱤᱭᱟᱹ ᱮᱴᱟᱜ ᱥᱚᱦᱚᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Malappuram Municipality Archived ᱒᱐᱒᱒-᱐᱓-᱐᱕ at the Wayback Machine.